എണ്ണ വിലക്കയറ്റവും ഫെഡറല് നയവും പ്രതിസന്ധിയായി: ഏഷ്യന് വിപണികള് സമ്മര്ദ്ദത്തില്, വിദേശ നിക്ഷേപം തിരികെ പോകുന്നു വിദേശ പോര്ട്ട്ഫോളിയോ നിക്ഷേപകര് എഫ്പിഐ ജൂലൈയില് ഇന്ത്യന് ഇക്വിറ്റികളില് നിന്ന് 5,689 കോടി രൂപയുടെ നിക്ഷേപം പിന്വലിച്ചു. വിവിധ ആഭ്യന്തര, ആഗോള ഘടകങ്ങള് കണക്കിലെടുത്ത് ജാഗ്രത പുലര്ത്തുന്ന നിലപാടിലേക്ക് എഫ്പിഐകള് മാറിയതാണ് ഇതിന് കാരണമെന്നാണ് വിലയിരുത്തല്. ജൂലൈ ഒന്ന് മുതല് 23 വരെയുളള കാലയളവില് എഫ്പിഐകള് 5,689.23 കോടി രൂപ ഇക്വിറ്റികളില് നിന്ന് പുറത്തെടുത്തു. ഈ കാലയളവില് അവര് 3,190.76 കോടി രൂപ ഡെറ്റ് വിഭാഗത്തില് നിക്ഷേപിച്ചു. അവലോകന കാലയളവിലെ അറ്റ പിന്വലിക്കല് 2,498.47 കോടി രൂപയാണ്. സെന്സെക്സും നിഫ്റ്റിയും എക്കാലത്തെയും ഉയര്ന്ന വ്യാപാര നില നേടുന്നതിനൊപ്പം വിദേശ നിക്ഷേപകര് പണം നിക്ഷേപിക്കുന്നതില് ജാഗ്രത സമീപനത്തിലേക്ക് നീങ്ങിയതായും ഗ്രോവ് സഹസ്ഥാപകനും സിഒഒയുമായ ഹര്ഷ് ജെയ്ന് അഭിപ്രായപ്പെട്ടു. കഴിഞ്ഞ ആറ് വ്യാപാര ദിവസങ്ങളായി അവര് ക്യാഷ് മാര്ക്കറ്റില് തുടര്ച്ചയായി വില്പ്പനക്കാരാണെന്ന് ജിയോജിത് ഫിനാന്ഷ്യല് സര്വീസസിലെ ചീഫ് ഇന്വെസ്റ്റ്മെന്റ് സ്ട്രാറ്റജിസ്റ്റ് വി കെ വിജയകുമാര് പ്രമുഖ ദേശീയ മാധ്യമമായ ബിസിനസ് സ്റ്റാന്ഡേര്ഡിനോട് പറഞ്ഞു. ഇന്തോനേഷ്യ ഒഴികെയുള്ള എല്ലാ പ്രധാന വളര്ന്നുവരുന്ന വിപണികളും ഏഷ്യന് വിപണികളും ഈ മാസം ആദ്യം മുതല് ഇന്നുവരെ എഫ്പിഐ നിക്ഷേപത്തിന്റെ പുറത്തേക്കുളള ഒഴുക്കിന് സാക്ഷ്യം വഹിച്ചു. യുഎസ് ഫെഡറല് റിസര്വ് നയവും ക്രൂഡ് ഓയില് വിലക്കയറ്റവും ഇന്ത്യയിലേക്കുള്ള എഫ്പിഐ പ്രവാഹത്തെ തുടര്ന്നും സമ്മര്ദ്ദത്തിലാക്കുമെന്നാണ് കരുതുന്നത്. ദീര്ഘകാല അടിസ്ഥാനത്തില് ഇന്ത്യ ആകര്ഷകമായ നിക്ഷേപ കേന്ദ്രമായി തുടരുന്നുവെന്നും മോണിംഗ് സ്റ്റാര് ഇന്ത്യയുടെ അസോസിയേറ്റ് ഡയറക്ടര് റിസര്ച്ച് മാനേജറായ ഹിമാന്ഷു ശ്രീവാസ്തവ കൂട്ടിച്ചേര്ത്തു. മാക്രോ പരിസ്ഥിതി മെച്ചപ്പെടുകയും ആഭ്യന്തര സമ്ബദ് വ്യവസ്ഥ വീണ്ടെടുക്കല് പാതയിലൂടെ സഞ്ചരിക്കാന് തുടങ്ങുകയും ചെയ്യുമ്ബോള്, എഫ്പിഐ ഒഴുക്ക് വീണ്ടും ഉയരുമെന്ന് പ്രതീക്ഷിക്കാമെന്നും അദ്ദേഹം വ്യക്തമാക്കി. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Jul 25, 2021, 7:33 PM IST fpi net withdrawal fpi withdrawal from capital market ഏഷ്യന് വിപണികള് സമ്മര്ദ്ദത്തില് വിദേശ നിക്ഷേപം തിരികെ പോകുന്നു വിദേശ പോര്ട്ട്ഫോളിയോ നിക്ഷേപകര് എഫ്പിഐ